Tampa Bay Buccaneers a câştigat Super Bowl 55. The Weeknd a făcut spectacol în pauza meciului.
O nouă ediţie Super Bowl a avut loc în oraşul Tampa, din Florida. Tampa Bay Buccaneers a învins-o pe Kansas City Chiefs în meciul de aseară. HER a fost prima artistă care i-a încantat aseară pe americani. Jazmine Sullivan şi Eric Church au cântat imnul Americii. The Weeknd a făcut un show de zile mari la pauza dintre reprize.
Super Bowl, noaptea specială a fotbalului american, a avut loc aseară în Florida. Echipa locală, Tampa Bay Buccaneers, a câstigat trofeul, în faţa celor de la Kansas City Chiefs. The Weeknd a întreţinut atmosfera la pauză.HER a deschis seara. Ea a cântat "America the Beautiful", pe acorduri de chitară. Cântăreaţa R&B Jazmine Sullivan şi-a unit forţele cu starul country Eric Church, pentru o variantă restilizată a imnului american.A fost prezentă şi poeta Amanda Gorman, cea care a încălzit inimile americanilor la inaugurarea lui Biden. Ea a recitat un tribut pentru lucrătorii din prima linie, în pandemie.The Weeknd a fost cap de afiş la Super Bowl. El s-a răzbunat pentru lipsa de nominalizari la Grammy-urile de anul ăsta. A cântat cele mai celebre cântece ale sale, printre care “I feel it coming" şi “Starboy". La “Blinding Lights", gazonul s-a umplut de dansatori mascaţi.